﻿REPERE ALE ARTEI POETICE ARGHEZIENE Landmarks of Tudor Arghezi's Poetic Art Prof. dr. Margareta ONOFREI Abstract Key words: sign, isotopies, metalinguistics P1 oezia e însăși viața. Conform afirmațiilor argheziene, anume că ,,Poezia e însăși viața.”, existența umană corespunde poeziei existând între ele o relație de intercondiționare mereu reciprocă. Astfel, relația dintre scriitor-lector-operă literară devine foarte strânsă, și în sensul enunțat de Umberto Eco în care autorul își creează un Cititor Model îndeplinind rolul de ,,ansamblu de condiții de succes stabilite în mod textual, care trebuie satisfăcute ca un text să fie deplin a2 ctualizat în conținutul său potențial” . Pentru realizarea cooperării textuale în vederea atingerii țelului artei, se produce un proces bivalent de selecție: autorul își proiectează cititorul, iar lectorul conturează imaginea autorului, astfel ,,cooperarea se realizează între două s3 trategii discursive.” Cea mai evidentă formă de cooperare este cea metatextuală prin care se creează o 4 ipoteză asupra textului, metatextul devenind astfel ,,măsura capacității de înțelegere a 5 adâncimilor textului, a capacității de exegeză a textului profund.” Orice text conține referințe metatextuale derivate din intenționalitatea scriitorului și a lectorului deopotrivă. Mărcile metatextuale sunt preponderente în cadrul textelor autoreferențiale, categorie textuală în care se încadrează artele poetice. În literatura română, poetul interbelic Tudor Arghezi prezintă o particularitate care îi conferă originalitate: poetica sa, aflată la confluența mai multor școli literare, fiind imposibil de încadrat în vreuna dintre ele, își axează discursul pe îmbinarea a celor două coordonate care au dominat pe rând epocile anterioare: arta este atât trudă, cât și inspirație de factură divină. Profesiunea sa de credință îmbină rațiunea și pasiunea, munca meșteșugarului cu revelația într-un tot unitar al cărții. În prezența harului divin, Arghezi creează meșteșugit, iar în absența sa, Arghezi îl invocă, îl caută tot prin intermediul artei sale care-i devine strigăt vindecător al absenței. Dincolo de bătălia interpretărilor biografice, Tudor Arghezi se remarcă în special prin contradicția evidentă la nivelul creației, revelându-se ca poeta faber aflat în permanentă căutare și negare a căutării. Critica literară remarcă, de altfel, această trăsătură definitorie a personalității și a creației deopotrivă. Eugen Lovinescu, cel care l-a dezagreat și l-a omagiat deopotrivă, atitudine contrară generată tocmai de paradoxul personalității poetului, remarcă 1. Arghezi, 1933: 503 2. Eco, 1991: 94 3. Ibidem: 95 4. Toma, 1986: 559-560 5. Ibidem ,,un suflet faustian, în care nu sălășluiesc numai <două suflete>, ci se ciocnesc principiile 6 contradictorii ale omului modern.” Nicolae Balotă își întemeiază demersul critic asupra operei argheziene pe aceeași idee a paradoxului care pornește din determinări sufletești: ,,Să remarcă paradoxul sufletului a7 rghezian: în el se întâlnesc netrăitul, golul, cu trăirea înmulțită hiperbolic.” Opera argheziană generează ,,o ezitare ontică” între ființă și neființă axată pe ,,motivul ființei ce se 8 desființează” , scindare care produce înstrăinare, incertitudine, sentimente dominante ale modernului. Arta poetică argheziană este o coordonată indispensabilă creației, Arghezi fiind creatorul cu cel mai multe poezii programatice din literatura română. Arta sa derivă din frământări metafizice cu implicații în plan estetic, din concepția argheziană asupra poeziei: 9 ,,Poezia e însăși viața. (...) Pretutindeni și în toate este poezia.” Deci, poezia devine ființare, iar poetul –Dumnezeul universului său, trăirilor sale exprimate estetic, ,,o stare religioasă a sufletului nostru. (...) Natura, lumea, omul, viața sunt niște poeme care comunică între ele, f10 ără sfârșit, împrumutându-și taina din lumină și melancoliile obscure.” Astfel, se naște creația, un univers imaginar al refugiului, al încântării, al artei; ,,(...) poezia lui este, în primul rând, trăire, emoție lirică și, de aceea, în alchimia prefacerilor surprinzătoare a materiei poetice - în primul rând cuvântul- nu se încrede decât propriei intuiții. Sensul mesajului este totdeauna evident și totodată ambiguizat. Deghizat în cuvinte simple, discursul liric se deschide spre conotații în care rafinamentul, subt ilitatea, performanța s11 unt copleșitoare.” Creația argheziană se fundamentează pe izotopia cărții, ca simbol matricial al creației. Cuvântul carte, în planul paradigmatic al limbii, are ca primă semnificație denotativă o ,,scriere cu un anumit subiect, tipărită și legată sau broșată în volum.” Acest cuvânt aparține deci unei paradigme culturale aflată în concordanță cu tematica programatică argheziană pe care se axează poeziile din care derivă această izotopie. Conceptul de carte, axat pe variația semică abstract-concret, corelat cu simbolur i conexe suflet, cuvinte, stihuri, este de cele mai multe ori asociat cu abstracțiuni perene precum frumusețe, originalitate/unicitate, modest ie asumată. Scrierea cărții implică atât muncă asiduă a creatorului, cât și flacăra mereu vie a inspirației, a revelației de factură sacră. Termenul se raportează predominant la poetica paradigmatică a frumuseții naturale dezvăluind câmpuri semantice variate. Frumusețea cărții se asociază atât naturii, cât și iubirii, într-o varietate aproape infinită a semnificațiilor. Tudor Arghezi este un poet remarcabil, în special, prin originalitate. De aceea, arta sa poetică, la fel ca și întreaga creație, devine anevoios de clasificat, de integrat în tipare. Orice fel de încadrare este la un moment dat contrazisă, creatorul clădind și dărâmând permanent orice edificiu al semnificațiilor prin exprimări paradoxale ale sinelui. Ars poetica argheziană exprimă fiecare variație a complexității sufletești a unei vieți dedicate creației. Cu toate acestea, deși tiparele variază, artele poetice argheziane relevă niște direcții de interpretare care pot const itui categorii generale: arte poetice ale exprimării directe a eului/ a eului dedublat, arte poetice analogice, arte poetice ale ludicului. Există și excepții de la această clasificare, în texte precum ,,Ex libris”, un omagiu aparent impersonal al cărții, sau ,,Din taine”, un omagiu al limbii literare, definită metaforic ca o ,,altă taină” a universului. 6. Lovinescu, 1981: 234 7. Balotă, 2008: 34 8 Idem: 23-26 9 Arghezi, 1933, 504 10 Ibidem 11 Beșteliu, 1999: 110 Din prima categorie fac parte cele mai multe texte (Portret, Epitaf, Epigraf, Dor dur, Cuvinte stricate, Incertitudine, Rugă de seară, Frunze pierdute, Poetului necunoscut etc.) prin care se relevă prețuirea artistului față de creație-un har divin care se completează cu truda asiduă; chiar dacă uneori tonul este ironic sau autoironic, din aceste arte poetice răzbate pasiunea creatorului demiurg pentru menirea artistică asumată pe deplin. Artele poetice analogice se axează pe diversele ipostazieri ale eului: eul-sculptor (Jignire), eul-pietrar (Aleluia), eul-țesător (Un cântec), eul-vraci (Vraciul), eul-lucrător al pământului (Nu v-am sădit) etc. Artele poetice ludice prezintă, într-o manieră a naivității asumate prerogativele creatorului-Dumnezeu, în texte precum Abece sau Prefață. Câmpul semantic al creației-carte, în lirica argheziană, se exprimă fie prin conținutul ei, prin termeni ai grupului nominal, precum stihuri, vorba, carte, suflet, poveste, verbul, limbă, cuvântul sau verbal, stihuind, scriu, aș cânta, fie prin instrumente specifice artei, condeiul, peana, acul, fluierul, călimărul, mâna, foaie etc. Tudor Arghezi este un poet al contrariilor coincidente, ceea ce este evident la nivel general al creației poetice, și, implicit, la nivelul particular al artelor poetice. Două dintre textele lirice reprezentative care se axează pe această temă sunt Testament, cel care deschide volumul de debut și universul său liric, și Flori de mucigai, programul estetic al unui volum altfel în raport cu poetica anterioară. Cele două tipuri de texte se află într-o relație de paralelism semantic, ambele instaurând câte o manieră particulară de a scrie. Discursul liric al poeziei care, paratextual induce ideea de sfârșit mai curând decât de început, implică o profesiune de credință axată pe simbolul matricial izotopic al cărții, al artei izvorâte din experiența generațiilor anterioare, ilustrând estetic noțiunea de intertextualitatea. Florile de mucigai, flori ale răului, schimbă palinodic și paradoxal făgașul pe care pornise lirica argheziană; lectorul se confruntă cu șocul unui alt tip de scriitură antitetică celei dintâi, dar la fel de plină de substanță poetică, ambele trădând însă aceeași sursă: modalitatea particulară argheziană de a aborda urâtul ca și categorie estetică. Schimbarea paradoxală a registrului retoric are implicații și asupra încadrării liricii într-un curent literar, fapt care-și extinde contradicția asupra întregii creații argheziene. Dacă primul text este, mai degrabă tradiționalist, cel de-al doilea aparține barocului de factură modernă cu accente ale răzvrătirii sau ale nonconformismului avangardist. Izotopia prezenței cărții se completează cu alotopul oximoronic al Florii de mucigai, prin care se încifrează diferit, chiar contrar, semnificația generală a creației. La nivel paratextual, poetul întreprinde o sinteză a discursului cu care se află într-o strânsă concordanță. Termenul testament instaurează o conotație metaforică doar în raport cu discursul, iar denotația testamentară face trimiteri conotativ-religioase către un un text similar ca valoare morală cu Testamentele biblice. Exprimare sintagmatică a florile de mucigai schimbă tiparul retoric (de la un limbaj confesiv, liric la un limbaj materializat, epic) și reprezintă o metaforă simbolică, oximoronică. Sintagma conține ca termen implicit cartea, opera de artă literară, fiind ,,definiția metalingvistică a actului poetic înțeles ca o coincidentia 12 oppositorum: <slova de foc> (lexic-natură) și <slova făurită> (limbaj artificializat)” Ambele discursuri conțin în incipit recurența semică metalingvistică a scriiturii numită carte, cu valoare metonimică, exprimată ulterior prin câmpuri semantice largi. În Testament, simbolului central izotopic, enunțat explicit încă din prima unitate strofică îi corespund termenii sau sintagmele treaptă, hrisovul, cuvinte potrivite, vioară, slova de foc și slova făurită. În cealaltă artă poetică, izotopia este enunțată inițial în paratext și cuprinde formulările: flori de mucigai, le (formă pronominală de reluare a metaforei din titlu), stihuri. 12 Artagea, 2009: 27 Frumosul și urâtul reprezintă două categorii estetice care se definesc unul pe celălalt prin opoziție. Estetica frumosului este de factură subiectivă și se referă la gradul în care arta produce lectorului emoții pozitive. Antitetic, sfera semantică a negativului îl proiectează pe cititor din sfera înălțării artistice către disconfortul strărilor negative ale urâtului. Există însă, la Arghezi, o zonă a concilierii celor două categorii estetice antinomice, care ține de tentația paradoxului, aceea a artei exprimate cu orice preț; despre tentația negat ivului exersată în volumul Flori de mucigai, Nicolae Balotă afirma: ,,Nu este aici (...) poezia unui poet damnat. Este, în schimb, mai mult decât în alte încăperi ale edificiului poetic arghezian, o poezie a c13 ondamnării în poezie.” Condamnarea la creație este evidentă de la prima poezie a Cuvintelor potrivite care se constituie ca un monolog adresat fiului, termen metonimic pentru multitudinea lectorilor care îl îmbogățesc prin noi semnificații conforme cu subiectivitatea fiecăruia dintre ei. Testamentul, ca și volumul de debut, înglobează producții estetice ale unghiei îngerești, exprimând o estetică a frumosului în care doar se insinuează urâtul la nivel lexical, prin utilizarea termenilor nepoetici. Discursul subiectiv se remarcă prin ipostazierea eului liric: eu/ noi, tatal/ fiul, Robul/ Domnul prin care vocea auctorială se dedublează pe tot parcursul textual. Ipostazierea eului din Flori de muciagai reliefează o instanță unică a unui demiug aflat pe cont propriu în exercitarea menirii sale estetice silit la sacrificiul de a utiliza unghia de la mâna stângă, opusă sacralizării, prielnică damnării din care izvorăsc versuri thanatice. Ambele discursuri se remarcă, în special, la nivelul lexico-semantic al metasememelor. Ca semem dominant întâlnim creația exprimată prin seme diverse. Predominante sunt metaforele, metaforele simbolice/simbolurile. În Testament, sunt adunate: obiecte ale existenţei ţărăneşti arhaice prin care textul capătă o tonalitate solemnă (hrisov, sarici, oseminte), instrumente de muncă sau elemente aparținând existenței rurale (sapa, brazda, plăvani, vite), ustensilele simbolice ale vieții spirituale (condei, călimară) și metafore asociate semului poezie (cuvinte potrivite, leagăne, versuri şi icoane, muguri şi coroane, miere, cenuşa morţilor din vatră, hotar înalt, o singură vioară, biciul răbdat, ciorchin de negi, slova de foc, slova făurită). La acestea se adaugă termeni care desemnează elemente spaţiale: metaforele spaţiului sălbatic, haotic (răpi şi gropi adânci) care exprimă truda, căutarea, efortul acumulărilor treptate şi plasează cartea - treaptă (spaţiu determinat al cunoaşterii, univers coerent) pe o scară evolutivă și spaţii deschise (muntele, piatra, piscul, hotar înalt, cu două lumi pe poale), pădurea (ramura) precum și spaţiul închis, interiorul (vatră, canapea). Fiecare unitate strofică se încheagă în jurul termenului din câmpul semantic vast al cărții - nucleu generator al artei. Termenul este completat, în special, de sintagma cuvinte potrivite și reprezintă o marcă distinctivă a creației argheziene în sensul căutării asidue a semnificanților generatori de semnificații dintre cele mai profunde într-un limbaj potrivit prin excelență. Metasememele interferează cu metalogismele atunci când metafora se metamorfozează în simbol. În accepțiunea lui Ion Coteanu, ,,simbolul apare ca semnul care t14 rimite la obiect prin intermediul altui semn” , astfel el conținând ambii termeni, regăsiți în componența sa. În arta poetică de început, Arghezi recurge la o simbolizare a contextului, prin metaforizare, sensul fiind doar sugerat într-o largă perspectivă semantică. Izotopia carte alcătuită din cuvinte potrivite se completează textual prin simbolur i diverse sau formulări metaforice, precum: sapa, condei, brazda, călimară, sudoarea muncii, graiul.. cu-ndemnuri pentru vite, leagăne, versuri, icoane, zdrențe, muguri și coroane, veninul, miere, ocara, cenușa morților din vatră, Dumnezeu de piatră, Hotar înalt, cu două 13 Balotă, op. cit.: 23 14 Coteanu, 1993: 203 lumi pe poale/ Păzind în piscul datoriei tale, durerea noastră, vioară, bube, mucegaiuri și noroi, frumuseți și prețuri noi, biciul răbdat, odrasla vie-a crimei tuturor, ramurei obscure/ Ieșită la lumină din pădure, ciorchin de negi, rodul durerii de vecii întregi, mânia bunilor mei, care se completează cu o definiție metaforică a poeziei: ,,Slova de foc și slova făurită/ Împerecheate-n carte se mărită” și cu referința pronominală ,,o” din structura ,,Robul a scris- o, Domnul o citește”. Și în textul literar Flori de mucigai, noul tip de asociere semantică sau resemantizarea discursului se produce prin inovație la nivelul imaginii. Sememul recurent al cărții-creație se exprimă printr-o serie semantică extinsă cu ajutorul metaforelor și al simbolurilor: mână, unghie, gheară - simboluri aflate în climax -, taurul, leul, vulturul, unghia îngerească- simbo l al divinității care se refuză -, mâna strângă (metaforă metonimică), unghia îngerească, taurul, leul, vulturul, Luca, Marcu, Ioan. De asemenea, simboluri sunt și determinanții stihurilor: fără an (ale atemporalității), de groapă (simbol spațial), de sete de apă (versuri lipsite de suflu divin), de foame de scrum (versuri ale degradării umane). Unul dintre stileme argheziene de factură barocă, oximoronul ocupă poziții cheie în ambele discursuri analizate. Transformarea răului într-o valoare a binelui reprezintă enunțarea unei valențe cathartice pentru artă: ,,Veninul strâns l-am preschimbat în miere/ Lăsând întreagă dulcea lui putere.” Oximoronul ,,flori de mucigai” asociază simbolul unificator al elementelor universului – floarea- unui element al sferei urâtului, obținând efectul artistic al definirii creațiilor literare ale celui de-al doilea volum arghezian drept un rod malign, monstruos al unui demiurg damnat al insingurării într-un univers claustrant al sacrificiului de sine în numele creației. Epitetul, desconsiderat de retorică pentru că ,,nu este o formă de stil în sine, ci numai 15 un purtător de figuri de stil” , reprezintă, în lirica argheziană, o formă frecventă de nuanțare a semnificațiilor: ,,firidă goală”, ,,puterile neajutate” ,,seara răzvrătită”, ,,gropi adânci”, ,,cuvinte potrivite”, ,,veninul strâns”, ,,dulcea lui putere”, ,,o singură vioară”, ,,durerea noastră surdă și amară”, ,,prețuri noi”, ,,biciul răbdat”, ,,ramurei obscure”, ,,Întinsă leneșă pe canapea, / Domnița...”. În cele două texte literare, epitetul apare doar adjectival, cel mai adesea postpus. Epitetul stereotip dulce, cu varianta dulcea, devine, în Testamentul arghezian, o nuanțare pertinentă a sensului oximoronic al sememelor simbolice veninul/ miere. Epitetul dublu surdă și amară produce un efect sinestezic al audio-gustativului, proiectate într-o sferă semantică a negativului. Preferința argheziană pentru metaforă și pentru simbol reduce forța de manifestare a comparației care devine rară în lirica sa. În Testament, Arghezi utilizează aceasta metabolă pentru a nuanța sensurile simbolurilor: ,,Stăpânul, ca un țap înjunghiat”, ,,Și dând în vârf, ca un ciorchin de negi”, ,,împerecheate-n carte se mărită / Ca fierul cald îmbrățișat în clește”, ca și în ,,Flori de mucigai”, text în care i se reduce însă frecvența: ,,mă durea mâna ca o gheară”. Semantica poetică este susținută de un lexic inedit al împlet irilor de cuvinte care creează imagini de o deosebită concretețe, în special, prin utilizarea termenilor nepoetici cu valențe estetice. Testamentul arghezian conține o varietate a straturilor lexicale care îmbină arhaismul (hrisov) cu regionalismul (a grămădi), alături de cuvinte și expresii de factură populară (gropi, râpi, plăvani, vite, zdrențe) și de termenii religioși (credință, icoane, Dumnezeu, izbăvește). Florile de mucigai îmbină cuvinte din registrul popular (părete, firidă), arhaic (stihuri), religios (Luca, Marcu, Ioan, îngerească). Combinațiile unice lexicale, adesea aluzive sau contradictorii, produc o varietate semantică deosebită. Nivelul sintactic denotă tot o îmbinare a structurilor lingvistice obișnuite cu exprimări inedite într-o abordare topică originală. Testamentul debutează cu o expletiție: ,,Nu-ți voi lăsa 15 Idem: 404 drept bunuri, după moarte,/ Decât un nume”. Se remarcă utilizarea frecventă a subiectului accentuat prin poziționare la începutul versului: ,,Cartea mea-i, fiule, o treaptă”, ,,Ea e hrisovul vostru cel dintâi.”, ,,Bătrânii au adunat”, ,,Eu am ivit”, dar și segmentarea rară prin virgulă cu excepția vocativului ,,fiule” și a coordonării juxtapuse a propozițiilor principale: ,,Robul a scris-o, Domnul o citește”. În Flori de mucigai, se omite utilizarea izotopiei cărții care însă e permanent subînțeleasă, dar și a sintagmei paratextuale reluate printr-un pronume personal așezat în debutul discursului. Textul se fundamentează pe o elipsă: eul se autodefinește printr-un har absent. La nivelul metataxelor, Testament îmbină dislocarea sintact ică (,,Şi dând în vârf, ca un ciorchin de negi,/ Rodul durerii de vecii întregi”), prezentă și în Flori de mucigai (,,Și nu a mai crescut/ Sau nu o mai am cunoscut”), inversiunea la nivelul formei verbale (iscat-am), enumerația (,,prin râpi și gropi adânci”, ,,din bube, mucegaiuri și noroi”), paralelismul sintactic (,,Ca să schimbăm, acum, intâia oară/ Sapa-n condei şi brazda-n calimară/ Bătrânii au adunat, printre plavani,/ Sudoarea muncii sutelor de ani./ Din graiul lor cu-ndemnuri pentru vite/ Eu am ivit cuvinte potrivite/ Şi leagane urmaşilor stăpâni./ Şi, frământate mii de săptămâni/ Le-am prefecut în versuri şi-n icoane,/ Făcui din zdrenţe muguri şi coroane./ Veninul strâns l-am preschimbat în miere,/ Lăsând întreaga dulcea lui putere/ Am luat ocara, şi torcând uşure/ Am pus-o când să-mbie, când să-njure./ Am luat cenuşa morţilor din vatră/ Şi am făcut-o Dumnezeu de piatră,/ Hotar înalt, cu două lumi pe poale,/ Păzând în piscul datoriei tale.”). În Flori de mucigai, predomină, la nivel sintactic, enumerația: cea a circumstanțelor ostile ale scrierii: ,,pe tencuială/ Pe un părete de firidă goală/ Pe întuneric, în singurătate”, enumerația prin repetarea negativului ,,nici” a elementelor simbolice biblice: taurul, leul, vulturul, enumerația numelor proprii ale evanghelișt ilor: Luca, Marcu, Ioan, enumerație anaforică: ,,Sunt stihuri fără an/ Stihuri de groapă/ De sete de apă/ Și de foame de scrum/ Stihurile de-acum”. Metalogismele argheziene se axează pe opoziții. Antiteza este figura retorică reprezentată în ambele texte literare: bătrânii – tânăr, veninul - miere, să-mbie - să-njure (Testament), planurile simetrice exterior-interior/ claustrare - înstrăinare, în Flori de mucigai, exprimate prin termenii: tencuială, firidă -departe, afară. Discursul liric din Testament se remarcă și prin extinderea antitezei către relații opozitive între sintagme: „Din graiul lor cu-ndemnuri pentru vite/ Eu am ivit cuvinte potrivite", „Făcui din zdrenţe muguri şi coroane”, „Veninul strâns l-am preschimbat în miere", ,,cenuşa morţilor” - ,,Dumnezeu de piatră”, „Din bube, mucegaiuri şi noroi/ Iscat-am frumuseţi şi preţuri noi”, „Slova de foc şi slova făurită/ împerecheate-n carte se mărită" „Robul a scris-o, Domnul o citeşte". Această ultimă relație opozitivă reliefează legătura strânsă dintre creator și lector pe care Arghezi o valorizează în mod conștient; ea este susținută de stilistica cognitivă și reprezintă sursa generatoare pentru artă. La nivel fonetic, al metaplasmelor, discursul liric al Testamentului se remarcă printr-o ,,eufonie a vorbirii, întrucât și prin sonoritatea lor cuvintele participă la concretizarea 16 intențiilor artistice ale poetului.” Aceasta constă în îmbinarea asonantică a vocalelor închise cu cea aliterativă a consoanelor. Prin analogie cu munca grea a strămoșilor, sonoritatea preponderent consonantică exprimă duritatea vieții lor, sugerată prin reluarea frecventă a sunetul ,,r”: bunuri, moarte, seara, răzvrătită, râpi, gropi, bătrânii, brânci, tânăr, urci, treaptă, credință, hrisovul, robilor, saricile, vărsate, brazda, sudoarea, graiul, -ndemnuri, pentru, potrivite, urmașilor, frământate, prefăcut, versuri, zdrențe, muguri, coroane, strâns, miere, întreagă, putere, ocara, torcând, ușure, să-njure, morților, vatră, piatră, hotar, datoriei, durerea, 16 Bojin, 1976: 32 noastră, surdă, amară, vioară, mucegaiuri, noroi, frumuseți, prețuri, răbdat, se-ntoarce, pedepsitor, odrasla, crimei, tuturor, -ndreptățirea, ramurei, obscure, pădure, rodul, durerii, suferă, făurită, împerechiate, se mărită, fierul, îmbrățișat, robul, a scris. Dintre acestea, 29 de cuvinte conțin vocala r în prima silabă, tot 29 o conțin în ultima silabă și doar 14 dintre ele o conțin în poziție mediană, ceea ce denotă faptul că sonoritatea vibrantă a sa este folosită ostentativ pentru a sugera duritatea. Șapte dintre cuvinte conțin consoana r de câte două ori: urmașilor, versuri, morților, prețuri, ramurei, durerii-durerea, ndreptățirea. La nivelul aliterației, există versuri sugestive prin repetare frecventă consonantică: ,,Prin râpi și gropi adânci Suite de bătrânii mei pe brânci” sau ,,Durerea noastră surdă și amară O grămădii pe-o singură vioară”. Utilizarea preponderent consonantică se află în legătură cu mesajului poetic emis pe un ton al încrâncenării crescânde care exprimă conexiunea perfectă dintre munca istovitoare a generațiilor anterioare și rodul estetic al efortului poetic de a o reda în cuvinte. Din punct de vedere vocalic, se remarcă asonanța vocalelor închise, precum î (â), ă, o sau u, a căror utilizare frecventă îmbinată cu aliterația produce un efect fonetic dur care își lasă amprenta asupra auzului prin sonoritatea colțuroasă produsă. Fonetismul textului literar Flori de mucigai se axează tot pe o predominanță aliterativă a consoanelor, în special a lui r, în cuvinte precum: flori, părete, firidă, întuneric, singurătate, puterile, taurul, vulturul, care, împrejurul, Marcu, stihuri, groapă, scrum, îngerească, crească, crescut, era, întuneric, departe, afară, durea, mâna, gheară, strângă. Din peste o sută de cuvinte din care este alcătuit textul, 25 în conțin consoana r creând u-se același efect fonic vibrant, al suferinței în numele creației. Asonanța se manifestă tot în cadrul vocalelor închise și completează, și de această dată, efectul estetic al mesajului poetic. În ceea ce privește prozodia, textul literar Testament se înscrie în normele versificației tradiționale cu excepția împărțirii inegale a versurilor în strofe, spre deosebire de arta poetică a celui de-al doilea volum în care versificația este de factură modernă. Rima împerecheată a Testamentului care îi conferă muzicalitate este abolită în Flori de mucigai unde este absentă, discursul orientându-se preponderent pe curgerea coerentă a ideilor poetice; versurile sunt înlănțuite prin ingambament. Cele două arte poetice sintet izează valențele sufletești ale eului creator care și-a dedicat întreaga existență creației: ,,Poetul se identifică cu cioplitorul care împlinește actul inițial al creației de a plăsmui ființe vii. Frământând cuvântul asemenea olarului aplecat peste un șubred vas de lut, asemenea fărarului a cărui statuie se desprinde vie de pe soclu, visul său e17 acela al marilor creatori: a da viață Corpului Glorios.” BIBLIOGRAFIE Arghezi, Tudor, Ars poetica, Editura Dacia, Cluj –Napoca, 1974 Artagea, Andreea M., Tudor Arghezi. Victoria retoricii, Editura Aius Printed, Craiova, 2009 Balotă, Nicolae, Tudor Arghezi, în Arte poetice ale secolului XX, Editura Minerva, București, 1976 Balotă, Nicolae, Opera lui Tudor Arghezi, Editura EuroPress, București, 2008 Beșteliu, Marin, Tudor Arghezi-poet religios, Editura Cartea Românească, București, 1999 Coteanu, Ion, Gramatica de bază a limbii române, Editura Gramond, București, 1993 Eco, Umberto, Lector in fabula, Editura Univers, București, 1991 Friedrich, Hugo, Structura liricii moderne, Editura pentru Literatură Universală, București, 1969 George, Alexandru, Marele Alpha, Editura Cartea Românescă, București, 2005 17 Balotă, op. cit.: 607. Grupul µ, Retorica poeziei, Editura Univers, București, 1997 Lovinescu, Eugen, Istoria literaturii române contemporane, volumul II, Editura Minerva, București,1981 Arghezi, Tudor, ,,Poezia”, 1933, Progresul social, nr. 7 Arghezi, Tudor, ,,Ce este poezia?", Argeș, 1966, nr 6 Toma, Elena, ,,Probleme ale structurii textului: metatextul”, Limba Română, 1986, XXIX, nr. 5